Projekts

**Latvijas Republikas Ministru kabinets**

2016.gada \_\_\_.\_\_\_\_\_\_\_                                              Noteikumi Nr.\_\_

Rīgā                                                                               (prot. Nr.\_\_  \_\_.§)

**Kārtība, kādā noformējams administratīvā pārkāpuma**

**protokols - lēmums par transportlīdzekļu apstāšanās un stāvēšanas noteikumu pārkāpšanu**

Izdoti saskaņā ar

[Ceļu satiksmes likuma](http://likumi.lv/ta/id/45467-celu-satiksmes-likums) [43.2panta](http://likumi.lv/ta/id/45467-celu-satiksmes-likums#p43.2)

septīto daļu

1. Noteikumi nosaka:

1.1. kārtību, kādā par transportlīdzekļa apstāšanās un stāvēšanas noteikumu pārkāpšanu noformējams administratīvā pārkāpuma protokols—lēmums par uzlikto naudas sodu (turpmāk - protokols-lēmums);

1.2. naudas soda iekasēšanas un kontroles kārtību.2

2. Protokola – lēmuma veidlapas ir stingrās uzskaites dokumenti un ir tipogrāfiski numurēti ar valsts akciju sabiedrības "Ceļu satiksmes drošības direkcija" (turpmāk tekstā - CSDD) noteikto divciparu kodu, sešciparu kārtas numuru un septīto aprēķināmo kontrolciparu.

3. Protokolu – lēmumu rakstveidā sastāda persona, kura ir tiesīga sastādīt administratīvā pārkāpuma protokolu un uzlikt sodu (turpmāk - amatpersona). Otrs protokola – lēmuma eksemplārs ir izgatavots no paškopējoša papīra un ir protokola - lēmuma atvasinājums, bet protokola – lēmuma eksemplārs, kuru nosūta Ceļu satiksmes likuma 43.2 panta pirmajā daļā minētai personai, kurai piemērots administratīvais sods, tiek noformēts elektroniski un tas ir derīgs bez amatpersonas paraksta.

4. Protokola – lēmuma pirmajā un otrajā eksemplārā norāda Ceļu satiksmes likuma 43.2 panta pirmajā daļā minētās personas, kurai piemērots administratīvais sods, statusu attiecībā pret transportlīdzekli, neidentificējot personas datus. Personu identificējošos datus norāda protokola – lēmuma eksemplārā, kuru nosūta šai personai.10

5. Vienas darbdienas laikā pēc attiecīgā pārkāpuma konstatēšanas institūcija, kuras amatpersona uzlikusi naudas sodu, ievada transportlīdzekļu un to vadītāju valsts reģistrā šādu informāciju:

5.1. transportlīdzekļa marka un valsts reģistrācijas numurs;

5.2. institūcija, kuras amatpersona piemērojusi naudas sodu, un protokola – lēmuma sastādītāja amats, vārds un uzvārds;

5.3. pārkāpuma izdarīšanas vieta (pilsētas vai citas apdzīvotas vietas nosaukums, adrese), datums un laiks;

5.4. protokola – lēmuma numurs;

5.5. norāde uz pārkāptajām tiesību normām (normatīvā akta pants, tā daļa, punkts vai apakšpunkts);

5.6. naudas soda apmērs.11

6. Lai transportlīdzekļu un to vadītāju valsts reģistrā ievadītu šo noteikumu [5.punktā](http://likumi.lv/doc.php?id=130023#p10) minēto informāciju, pašvaldība, kas pilnvarojusi institūciju (amatpersonu) kontrolēt transportlīdzekļu apstāšanās un stāvēšanas noteikumu ievērošanu, kā arī citas institūcijas, kuru amatpersonas ir tiesīgas sastādīt protokolu - lēmumu un uzlikt naudas sodu par apstāšanās un stāvēšanas noteikumu pārkāpšanu, noslēdz ar CSDD līgumu. Līgums ir slēdzams šo noteikumu piemērošanai, un tajā paredz pušu tiesības un pienākumus šo noteikumu izpildes mehānisma īstenošanai (informācijas apmaiņa, protokolu - lēmumu veidlapu nodrošināšana, protokola – lēmuma eksemplāra nosūtīšana).12

7. CSDD nodrošina protokola – lēmuma eksemplāra nosūtīšanu Ceļu satiksmes likuma 43.2 panta pirmajā daļā minētajai personai, kurai uzlikts administratīvais naudas sods atbilstoši šo noteikumu 6[.punktā](http://likumi.lv/doc.php?id=130023#p11) minētajam līgumam.131415

8. Ja, maksājot naudas sodu, ir pieļauta kļūda vai ja pēc naudas soda samaksas lēmums par naudas soda uzlikšanu ir atcelts, samaksāto naudas soda summu atmaksā no attiecīgās pašvaldības budžeta. Lai atgūtu minēto summu, persona iesniedz pašvaldībā, kuras amatpersona uzlikusi administratīvo sodu, iesniegumu, kuram pievienots naudas soda samaksu apliecinošs dokuments.16

9. CSDD nodrošina uzlikto naudas sodu samaksas kontroli pirms transportlīdzekļa, ar kuru izdarīts apstāšanās un stāvēšanas noteikumu pārkāpums, valsts tehniskās apskates vai transportlīdzekļa reģistrācijas darbības.17

Ministru prezidents M.Kučinskis

Satiksmes ministrs U.Augulis

Iesniedzējs:

Satiksmes ministrs U.Augulis

Vīza: Valsts sekretāra vietā

Valsts sekretāra vietniece I.Aleksandroviča

08.06.2016.

497

Reinis Nīmanis 67025719

reinis.nimanis@csdd.gov.lv

Lauris Miķelsons 67028323

lauris.mikelsons@sam.gov.lv

18